Andrea Romani

Andrea Romani (født 25. mai 1999) er en italiensk mellomdistanseløper. Hans fremste meritt til nå er sølv på 800 meter i Ungdoms-EM i friidrett 2016.

 Idrettskarrière 
2014
I juni 2014 satte Romani ny italiensk U16-rekord på 600 meter, med tiden 1:22,31 (raskeste tid som er målt elektronisk).Atletica Live - Flash da Ancona: record italiano cadetti sui 600 di Andrea Romani!, besøkt 25. juli 2016. Han satte også ny italiensk U16-rekord på 1000 meter innendørs i desember 2014, med tiden 2:32,46.Podistidoc.it - Andrea Romani: il Napoletano che ha demolito il record Italiano dei 1000 metri indoor cadetti , besøkt 25. juli 2016.

2015
Romani satte italiensk U16-rekord på 800 meter i 2015, med tiden 1:50,16.FIDAL.it - Andrea Romani, besøkt 25. juli 2016.

2016
I det italienske mesterskapet i friidrett innendørs 2016 (senior) kom Romani på 3.-plass på 800 meter, med tiden 1:51,81, som var ny italiensk U18-rekord. Han kom på 2.-plass på 800 meter i det italienske ungdomsmesterskapet utendørs, bak Simone Barontini.Tracking Sun - Jesolo (Italy), 17-19.6.2016 -National Youth Championships , besøkt 25. juli 2016.

Den 17. juli kom han på 2.-plass på 800 meter i Ungdoms-EM i friidrett 2016, bak britiske George Mills. Her vant Italia 1000 meter medleystafett, der Romani løp sammen med Lorenzo Paissan, Mario Marchei og Alessandro Sibilio.

 Referanser 

 Eksterne lenker 

  Profil hos FIDAL
  Profil hos det europeiske friidrettsforbundet 
  Profil hos All-Athletics 
  Profil hos Tilastopaja

Kategori:Italienske mellomdistanseløpere
Kategori:Ungdomseuropamestere i friidrett